ओडिशा में फ्रैंडली मैच के दौरान हत्या; 4 आरोपी गिरफ्तार
Odisha Cuttack Umpire Murder - Youth Killed For Wrong Decision During Cricket Tournament. ओडिशा के कटक में रविवार को एक फ्रैंडली मैच के दौरान अंपायर की हत्या कर दी गई। मैच खेल रहे लोगों ने अंपायरिंग कर रहे 22 साल के लकी राउत को बैट और चाकू से हमला करके मार डाला।
ओडिशा के कटक में रविवार को एक फ्रैंडली मैच के दौरान अंपायर की हत्या कर दी गई। मैच खेल रहे लोगों ने अंपायरिंग कर रहे 22 साल के लकी राउत को बैट और चाकू से हमला करके मार डाला। लकी ने एक बॉल को नो बॉल बताया था, इसके बाद खिलाड़ियों ने फैसले का विरोध किया। बहस इतनी बढ़ी कि इन लोगों ने लकी पर हमला कर दिया।
इस मामले में चौद्वार पुलिस ने 4 आरोपियों स्मृतरंजन राउत, जगा राउत, बादल कौबतल और संजय राउत को अरेस्ट कर लिया है।
पहले जानिए क्या था पूरा मामला 
चौद्वार के तहत आने वाले महिशिलांदा में रविवार दोपहर शंकरपुर और बेरहामपुर की अंडर-18 क्रिकेट टीमों के बीच फ्रैंडली मैच था। अंपायरिंग महिशिलांदा का लकी राउत कर रहा था।12.30 बजे अंपायर लकी ने एक बॉल को नो- बॉल बताया। इसके बाद लकी और जगा राउत के बीच बहस छिड़ गई। ​​​​​फील्डिंग कर रही दलीजोडा टीम के स्मुतिरंजन (मुना) राउत ने लकी पर बैट और चाकू से हमला कर दिया।
लकी को गंभीर हालत में एससीबी मेडिकल कॉलेज और अस्पताल में भर्ती कराया गया, जहां इलाज के दौरान उसकी मौत हो गई।
परिजन ने एक आरोपी को पकड़ा
कटक के पुलिस उपायुक्त (DSP) पिनाक मिश्रा के मुताबिक घटना की खबर लगते ही चौद्वार पुलिस अस्पताल पहुंची। इस बीच हंगामा कर रहे लकी के परिजन और गांव वालों ने पुलिस को घेर लिया। ये लोग आरोपी की गिरफ्तारी की मांग कर रहे थे। वहीं कुछ लोगों ने एक आरोपी को पकड़कर पुलिस के हवाले किया। अब पुलिस उससे पूछताछ कर रही है।
हत्या से जुड़ी ये खबरें भी पढ़ें...
महावन में मैच खेलकर लौटे युवक की मौत 
थाना महावन क्षेत्र के गांव रामनगर में एक युवक की संदिग्ध परिस्थितियों में मृत्यु होने पर गांव में सनसनी फैल गई। रामनगर निवासी रोहित सुबह घर से क्रिकेट खेलने गया था। वहां से गांव के युवाओं के साथ काम की तलाश में शहर चला गया। दोपहर बाद वही युवक मोटरसाइकिल से घर छोड़ गए। युवक की गंभीर स्थिति को देखते हुए परिजन उसे निजी अस्पताल ले गए, जहां डॉक्टरों ने उसे मृत घोषित कर दिया। पढ़ें पूरी खबर...
सुनाम में कबड्डी मैच में हुड़दंग मचाने से रोकने पर हत्या​​
पंजाब के सुनाम में एक व्यक्ति की गोली मारकर हत्या कर दी गई। मृतक ने उसे कबड्डी मैच के दौरान हुड़दंग मचाने से रोका था। वापसी में ढाबे पर खाना खाने लगे तो धमेंद्र ने अपनी रिवाल्वर से सुखजिंदर पर गोलियां चला दीं। हत्या की सूचना के बाद मौके पर पहुंची पुलिस ने छानबीन के बाद शव को सरकारी अस्पताल पहुंचाया है। पढ़ें पूरी खबर...